Prekawzjonijiet għall-Covid-19 fil-Malta's Got Talent
It-telespettaturi ta' Television Malta se jkunu jistgħu jiskopru varjetà ta' talenti ġodda fi programm li se jibda jixxandar kull nhar ta' Ħadd fuq l-istazzjon nazzjonali. Malta's Got Talent se jibdew jintwera kull nhar ta' Ħadd wara l-aħħbarijiet tat-8 p.m. Mill-iskeda l-ġdida ta' TVM, il-Ħadd filgħaxija, wara li jispiċċa l-Aħbarijiet tat-8pm, se jibda programm ġdid ta' divertiment tant mistenni Malta's Got Talent. Il-produtturi ta' dan il-programm ġdid huma l-istess li fis-sentejn li għaddew ħadmu fuq il-produzzjoni ta' suċċess XFactor Malta. Għal din l-edizzjoni ta' Malta's Got Talent applikaw 'il fuq minn 400 parteċipant li l-ħiliet tagħhom jmorru lil hinn minn biss kant u żfin. Minħabba ċ-ċirksotanzi li qed ngħixu fihom il-programm kellu jittella' mingħajr udjenza u bl-uniċi membri tal-udjenza jkunu familjari u ħbieb tal-parteċipanti li kienu maqsuma f'bubbles speċifiċi biex jitnaqqas ir-riskju ta' tixrid tal-virus. Apparti minn hekk il-parteċipanti ma setgħux jitlaqqgħu kollha f'daqqa bħal ma kien ippjanat li jsir. It-tim tal-produzzjoni ħa kull prekawzzjoni possibli biex jipproteġi s-saħħa tal-ħaddiema u l-parteċipanti nolvuti f'Malta's Got Talent. Kull persuna li daħlet fil-post fejn sar il-filming itteħdietlu t-temperatura u l-post ġie disinfettat kontinwament wara kull wirja mill-parteċipanti. B'hekk mill-Ħadd li ġej it-telespettaturi ta' Television Malta se jkollhom l-opportunità jsegwu għadd ta' talenti ġodda, Maltin u barranin, li żgur mhux forsi ma kienux ibassru li hawn fuq din il-gżira. Malta's Got Talent huwa maqsum fi tliet fażijiet, bis-serata finali hija ppjanata li tittella' f'Diċembru.